
Hyvät Leppäveden koulun oppilaat ja kotiväki!

Hyvää alkanutta lukuvuotta 2026–2027! 
Liikunnallisen elämäntavan edistämisestä tuli 1.8.2026 alkaen lakisääteinen osa esi- ja perusopetuksen tehtävää. Samalla opetussuunnitelman perusteita täydennettiin siten, että liikunnallinen elämäntapa nostetaan aiempaa selvemmin osaksi koulun toimintakulttuuria ja koko koulupäivää.
Liikunta ei siis rajoitu ainoastaan liikuntatunneille. Koulun arjessa tämä näkyy esimerkiksi toiminnallisena oppimisena eri oppiaineissa, aktiivisina välitunteina ja monipuolisina liikuntamahdollisuuksina sekä pitkiin istumisjaksoihin tehtävinä liikuntataukoina.
Myös oppilaiden osallisuutta vahvistetaan edelleen ottamalla heitä mukaan koulupäivän toiminnan suunnitteluun. Tavoitteena on samalla edistää oppilaiden hyvinvointia, yhteisöllisyyttä ja terveellisiä elämäntapoja.
Haluamme kannustaa jokaista oppilasta liikkumaan enemmän koulupäivän aikana ja löytämään itselleen mielekkäitä tapoja olla aktiivinen. Lisäksi kannustamme teitä huoltajat jättämään kouluun kuljettamisen vähemmälle ja kannustamaan lastanne kulkemaan koulumatkan jalan tai pyöräillen, jos mahdollista. 
Toivotan kaikille liikunnallista lukuvuotta 2026–2027! 
Hannes Heinilä
rehtori

Iloista kouluvuoden aloitusta!

Lukuvuosi on pyörähtänyt jälleen käyntiin vauhdikkaasti. Vanhan koulun puolella olemme ottaneet vastaan uudet 4. luokkalaiset. Henkilöstön osalta uutena opettajana koulussamme aloitti Anni Pullinen 4A-luokassa. Uutena ohjaajana puolestaan toimii Venla Lahtinen ja uudelta koululta saimme ohjaajiin vahvistuksena Anne Niemisen. 

Tänä vuonna keskitymme mono - teeman mukaisesti peleihin ja leikkeihin. Arjessa puolestaan keskiössä ovat rauhallinen koulupäivä sekä melun vähentäminen etenkin ruokalassa ja käytävillä. Johtoryhmän kanssa paneudumme kodin ja koulun yhteistyön tiivistämiseen. Kotiväki pääseekin kurkkaamaan koulumme arkeen muun muassa koulun uuden Instagram-tilin välityksellä.

Mukavaa lukuvuoden aloitusta kaikkiin koteihin!

Ilona Hokkanen
apulaisrehtori


Tästä tiedotteesta löytyy Leppäveden koulun yhteisiä tietoja, asioita ja toimintamalleja. Tarvittaessa näitä tietoja päivitetään lukuvuoden aikana. Koulumme tiedotuskanavina toimivat Wilma sekä kotisivut Peda.net- alustalla.

Koulussamme aloitti nyt syksyllä 344 oppilasta. Uudella koululla heitä on 159 ja Leppäveden vanhalla koululla 185 oppilasta. Jälkkäri (iltapäivätoiminta) tarjoaa edelleen toimintaa iltapäivisin kello 12.30 alkaen niille 1.–2. luokan oppilaille, jotka tarvitsevat iltapäiväksi turvallisen paikan. Jälkkäriin on ilmoittautunut   lasta.

Meillä on 15 perusopetusryhmää, joista Leppäveden uudella koululla on yhteensä 7 luokkaa ja vanhalla koululla 8. Uudella koululla on kaksi erityisluokkaa ja vanhalla yksi. Vanhan koulun puolella apulaisrehtori Ilona Hokkanen toimii vastuuhenkilönä päivittäisten asioiden hoitamisessa.

Liikunta ja liikkuminen ovat vahvasti mukana koulussamme. Suosimme omatoimista liikkumista kouluun. Muutaman kilometrin koulumatkaan ei tarvita välttämättä jatkuvasti vanhempien tarjoamaa autokyytiä. Näin me saamme hyödynnettyä koulumatkaliikkumisenkin jokaisen omaksi eduksi. Vanhan koulun liikuntatunneille siirtymiset ovat osa liikuntatuntia ja oppilaat tekevät siirtymisen omin voimin.

Koulukuljetuksessa on tällä hetkellä x oppilasta. Talvikuljetukseen on oikeutettu x oppilasta lisää. Kuljetussopimuksessa yhteistyökumppaniksi on valittu Sisä-Suomen aluetaksi. Päivittäisiä kuljetusasioita koulussamme hoitaa pääasiassa koulusihteeri Leena Kovanen.



YHTEYSTIEDOT	 

Leppäveden uusi koulu: 
rehtori Hannes Heinilä		040 634 1620
koulusihteeri Leena Kovanen	050 564 1380
jälkkäri			 044 744 8307
keittiö		                         050 315 3426

Leppäveden vanha koulu: 	
apulaisrehtori Ilona Hokkanen	040 351 4123
keittiö			050 315 3421

Laitosmies/vahtimestari	Mika Virtanen		0400 640 073







YHTEYDENOTOT OPETTAJIIN

Puhelimella opettajan voi tavoittaa parhaiten välituntien aikana. Ei-kiireellisissä tapauksissa voitte lähettää opettajalle viestin Wilmassa. Poissaolot pyydämme ilmoittamaan illalla tai heti aamulla Wilmassa.  
Opettaja ottaa kotiin yhteyttä, jos poissaolosta ei ole tiedotettu ja oppilas ei saavu kouluun. Näin pyrimme katkaisemaan luvattomat poissaolot heti ja varmistamme, että oppilaalle ei ole sattunut mitään vahinkoa koulumatkalla.

Koulumme välituntiajat:	 	9.15 – 9.20
 		10.05 – 10.30	
11.15 – 11.30 tai 11.30 – 11.45
 12.30 - 12.45 
13.30 - 13.45 

LUKUVUODEN 2026-2027 TYÖAJAT

syyslukukausi 12.8 – 19.12.2026
syysloma 12. – 18.10.2026
joululoma 21.12.2065 – 6.1.2027

kevätlukukausi 7.1. – 5.6.2027
talviloma 1.- 7.3.2027
koulu päättyy 5.6.2027

HENKILÖKUNTA SYKSY 2026

Luokat ja opettajat

YPR 	4 oppilasta	 	Katja Koskinen 

EL 1-4	10 opp.		Milla Tähtinen

1A	16 opp.		Johanna Hakamäki
1B	22 opp.		Anu Jokinen
1C	20 opp.		Taru Rutanen
 
2A	19 opp.		Mari Yliniemi
2B	21 opp.		Aino Heikkinen

3A	22 opp.		Anne Tikkinen
3B	25 opp.		Riikka Ylönen


EL 4-6	10 opp.		Ila Kovanen
 	
4A	17 opp.		Samsa Tuikka
4B	22 opp.		Jaakko Heikkilä
4C	24 opp.		Anni Pullinen

5A	22 opp.		Tiina Rautio
5B	21 opp.		Pia Kaulamo
5C	21 opp.		Aleksi Korpela

6A	24 opp.		Ilona Hokkanen
6B	23 opp.		Sanna Jaakkola

englanti, ruotsi		Sari Huhtala

ortodoksiuskonto		Sirpa Autio
elämänkatsomustieto		Virpi Lehti/ Tiina Rautio
resurssiopettaja UK		Virpi Lehti 
resurssiopettaja VK		Miia Kauppinen

erityisopettajat UK
Pia Polo-Lahtinen p. 050 349 4835
Eliisa Vänskä

 	erityisopettajat VK
Riikka Partanen p. 040 356 3656
Outi Tervala p. 050 475 8631

koulunkäynninohjaajat 

UK 
Jenny Happonen, Julia Hakkarainen, Tanja Kinnunen, Kaisa Nirkkonen, Tuija Tikka, 
Anu Ylönen, Marjaana Luukkonen ja Sanni Pessi

VK
Joonas Lampela, Anne Nieminen, Eeva Niininen, Riitta Savonen ja Venla Lahtinen

 
OPPIMISEN JA KOULUNKÄYNNIN TUKI
 
Oppimisen ja koulunkäynnin tuki on uudistunut 1.8.2025 alkaen. Kolmiportainen tuki (yleinen, tehostettu ja erityinen) ei enää ole voimassa ja oppilaiden tuen asiakirjat on päivitetty uuden lain mukaisiksi pääasiassa viime lukuvuoden aikana. Pidennetyn oppivelvollisuuden piirissä olleiden oppilaiden tuen paperit päivittyvät elokuun aikana uuden lain mukaisiksi (uusi laki tullut tältä osin voimaan 1.8.2026).  
 
Tuen perustana ovat oppimisen edellytyksiä tukevat opetusjärjestelyt sekä ryhmäkohtaiset tukimuodot. Oppimisen edellytyksiä tukevia opetusjärjestelyitä ovat mm. eriyttäminen, koulunkäynninohjaajien antama tuki, oppituntien palkittaminen esim. saman luokka-asteen luokkien kanssa ja opetusryhmien muodostaminen pedagogisesti mielekkäällä tavalla. 
 
Ryhmäkohtaisilla tukimuodoilla tuetaan koko ryhmää tai osaa ryhmästä joustavasti vaihtelevalla kokoonpanolla. Tavoitteena on, että suurin osa oppilaista saa riittävän tuen oppimiselleen oppimisen edellytyksiä tukevilla opetusjärjestelyillä ja ryhmäkohtaisilla tukimuodoilla. 
 
Mikäli ryhmäkohtaiset tukimuodot eivät kuitenkaan ole riittäviä oppilaan tukemiseksi, hän siirtyy oppilaskohtaisten tukitoimien piiriin. Oppilaskohtaiseen tukeen siirtäminen toteutetaan yhteistyössä perheen kanssa: ennen oppilaskohtaiseen tukeen siirtämistä asiasta käydään palaveri, jossa oppilas ja huoltaja voivat ilmaista oman mielipiteensä asiaan. 
 
RYHMÄKOHTAINEN TUKI, kohdistuu ryhmään tai osaan ryhmästä joustavasti.
 
A. Yleinen tukiopetus. Tukea voidaan antaa koulupäivän aikana tai sen ulkopuolella. Tukiopetusta voi antaa joko oma luokanopettaja tai joku muu opettaja. Tukiopetusta voidaan antaa tarvittaessa ennakoivasti tai esimerkiksi sairauspoissaolon jälkeen. 
B. Opetuskielen tukiopetus. Järjestetään samalla tavalla kuin yleinen tukiopetus. Tukea annetaan oppilaille, jotka esimerkiksi heikon kielitaitonsa tai kielenkehityksen häiriön vuoksi tarvitsevat tukea oppiaineen käsitteiden ymmärtämiseen.
C. Erityisopettajan antama opetus muun opetuksen yhteydessä tai pienemmässä ryhmässä. Erityisopettaja tukee oppilaita luokassa samanaikaisopettajana tai joustavasti muodostetussa vaihtelevassa pienryhmässä.


OPPILASKOHTAINEN TUKI, kohdistuu tiettyyn tai tiettyihin oppilaisiin säännöllisesti.
 
A. Erityisopettajan antama opetus muun opetuksen yhteydessä tai pienemmässä ryhmässä. Annettu tuki on säännöllistä, mutta sitä on alle puolet oppiaineen tunneista.
B. Erityisopettajan tai erityisluokanopettajan antama opetus pienemmässä ryhmässä. Tuki on säännöllistä ja sitä on yli puolet oppiaineen tunneista. 
C. Erityisluokanopettajan antama kokoaikainen opetus erityisluokassa. 
D. Tulkitsemis- ja avustajapalvelut ja apuvälineet. 
                
Oppilaskohtaista tukea saavien oppilaiden määrä vaikuttaa luokkien opetuksen järjestämiseen siten, että yhdellä opettajalla voi olla luokassaan enintään viisi B. ja C. -kohdan oppilaskohtaista tukea saavaa oppilasta. Tämä koskee kaikkia oppiaineita. Jos määrä ylittyy, on opetusjärjestelyjä muutettava siten, että opetus onnistuu lain määräämällä tavalla. Esimerkiksi jo olemassa olevia ryhmiä tai luokkia voidaan joutua jakamaan uudelleen. Jos oppilas saa oppilaskohtaista tukea, siitä tehdään hallinnollinen päätös.
 
Mikäli oppilas ei vahvasta oppilaskohtaisesta tuesta huolimattakaan pysty saavuttamaan hyväksytysti vuosiluokan tavoitteita, voidaan hänen oppimääräänsä rajata. Tällöin oppiainetta arvioidaan sanallisesti luokilla 1–8 ja päättöarviointiin (9lk.) tulee arvosanaksi *5. Oppimäärän rajaaminen on viimesijainen keino. 



 
 JÄLKKÄRI

Koulumme iltapäivätoiminnan ryhmä, Jälkkäri, toimii Leppäveden uudella koululla. Toiminnasta vastaa Turvalliset jälkkärit.
Ohjaajina toimivat Jenny Happonen ja Kaisa Nirkkonen  
Vastaava ohjaaja.  p. 044 744 8307
reppula@turvallisetjalkkarit.fi

Erityisiltapäivä- ja aamuhoidossa ohjaajina toimivat Sanni Pessi, Julia Hakkarainen, Tuija Tikka sekä Marjaana Luukkonen. Erityisiltapäivähoidosta vastaa Marjaana Luukkonen. 040 1986600. 



OPETUSSUUNNITELMA (OPS)

Koulumme/ kunnan opetussuunnitelma on nähtävissä osoitteessa: 
https://peda.net/laukaa/pops



TUKIOPETUS

Tukiopetusta voidaan antaa opinnoissaan jälkeen jääneelle tai muusta syystä sitä tarvitsevalle oppilaalle (esim. sairauden tai muuton takia). Uuden lain myötä tukiopetusta voidaan antaa myös koulupäivän aikana. Vanhemmat, oppilas tai opettaja voi tehdä aloitteen tukiopetuksen antamisesta. Sovitulta tukiopetustunnilta oppilas ei saa jäädä pois. Tukiopetus ei ole tarkoitettu esim. lomamatkan aikana väliin jääneiden koulutehtävien suorittamiseen tai harjoittelemiseen/opetteluun.

Jokaiselle luokka-asteelle on kiinteänä yksi tukiopetustunti lukujärjestyksessä, jolloin kenelläkään sen luokkatason oppilaalla ei ole muuta opetusta. Yksi opettaja vastaa koko luokkatason tukiopetuksesta. Kielissä tukiopetusta voi antaa tarvittaessa myös kielten opettaja.

 
KOULUSIHTEERI

Koulun kanslia sijaitsee Leppäveden uudella koululla. 
Koulusihteeri Leena Kovasen työaika on 6h/pv ja tavoitettavissa varmimmin klo 9–14 välillä. 
Häneen voi ottaa yhteyttä mm. Wilma-tunnuksiin ja koulukuljetuksiin liittyvissä asioissa.
Myös oppilasrekisterin päivitys (muuttuneet yhteystiedot) hoituu sitä kautta. 
Puhelinnumero on: 050 5641 380.





KULJETUSASIAA

Koulumme kotisivulla voit lukea sivistyslautakunnan helmikuussa 2026 hyväksymän oppilaskuljetussäännön, jonka perusteella myönnetään koulukuljetukset.

Jos oppilaan koulumatka on viittä kilometriä pitempi, oppilaalla on oikeus maksuttomaan kuljetukseen. Alkuopetuksessa raja on 3,5 kilometriä. 

Koulukuljetusta voi hakea myös tien vaarallisuuden ja esimerkiksi terveydellisten syiden takia. Kaikki päätökset koulukuljetusetuuden myöntämisestä tien vaarallisuuden perusteella tekee sivistysjohtaja. Rehtori tekee päätökset terveydellisten syiden takia oleviin kuljetuksiin. Päätöksen tueksi tarvitaan lääkärintodistus.

Tässä linkki koulukuljetushakemukseen. Koulutoimiston osoite: Laukaan sivistyspalvelut, Koulutoimisto, PL 6, 41341 Laukaa


KOULUTAPATURMAT

Peruskoulun oppilaalle on perusopetuslain mukaan koulupäivän aikana sattuneiden tapaturmien hoito maksutonta. 

Tapaturmaksi ei lueta silmälasien rikkoutumista vaikkapa välituntileikeissä. Pääsääntöisesti oppilaiden rikkoutuneita silmälaseja tai muuta irtainta (vaatteet, kellot, korut yms.) ei korvata koulun puolesta. Tällöin ensisijainen korvausreitti on oma kotivakuutus. 

Koulupäivään kuuluvat oppitunnit, välitunnit, opetussuunnitelman ja koulun työsuunnitelman mukaiset retket ja leirikoulut sekä koulumatkat suorinta ja turvallisinta reittiä kodin ja koulun välillä. Jos koulumatkalla sattuu liikenneonnettomuus, korvataan sairaanhoitokulut pääsääntöisesti autoilijan liikennevakuutuksesta. Jos oppilas ei kulje suorinta reittiä koulusta kotiin, ja sattuu onnettomuus, vakuutus ei korvaa tapahtunutta.
	Tapaturmavammoissa vakuutuksesta korvataan hoitokulut, lääkärinpalkkiot, lääkärin 	määräämät tutkimukset ja lääkkeet sekä matkakulut. Jos hoidosta tulee lasku, vanhempi 	maksaa laskun ja hakee siitä korvauksia Pohjolasta jälkikäteen hänen omien 	pankkitunnuksiensa ja lapsen henkilötunnuksen avulla. Mikäli tapaturmasta syntyy 	vanhemmalle muita kuluja, esim. matkakuluja, haetaan niistä korvauksia samalla tavoin.
Ensisijaisesti oppilas tulee viedä hoitoon kunnalliseen terveyskeskukseen, josta ohjataan tarpeen mukaan sairaalaan. Terveyskeskukseen ilmoittautumisen yhteydessä on mainittava, että kyseessä on koulutapaturma.




OPISKELUHUOLTO

Terveydenhoitaja tapaa oppilaita ja huoltajia terveystarkastusten, avointen vastaanottojen sekä kohdennettujen terveystapaamisten yhteydessä. Terveydenhoitaja järjestää ja toteuttaa oppilaiden määräaikaiset terveystarkastukset sekä tarvittaessa selvittää tarkastuksista poisjäävien tuen tarpeen vuosittain. Laajat terveystarkastukset 1., 5.  luokalla toteutetaan yhdessä koululääkärin kanssa. Huoltajien tulee osallistua laajoihin terveystarkastuksiin, mutta he ovat tervetulleita myös kaikkiin muihin tarkastuksiin. Huoltajien tulee varata aika oppilaalle määrättyihin lisäkäynteihin esim. näkö- tai kuulokontrolleihin.
Kouluterveydenhuollossa hoidetaan vain ne koulupäivän ja koulumatkan aikana sattuneet tapaturmat, joissa vaaditaan terveydenhuollon ammattilaisen arviota. Myös koululla on oltava ensiaputarvikkeita ja valmius ensiavun antamiseen, sillä terveydenhoitaja ei aina ole tavoitettavissa ensiapua vaativissa tilanteissa. Vapaa-ajan tapaturmien hoito tulee järjestää kotona, oman alueen terveysasemalla tai muussa huoltajien valitsemassa hoitopaikassa. Koulun tapaturmavakuutus ei korvaa hoitoa yksityisellä lääkärillä.
Oppilaan sairastuessa kesken koulupäivän on koulun henkilökunta yhteydessä huoltajiin, jotka järjestävät oppilaalle kuljetuksen kotiin sekä tarvittaessa jatkohoitoon. Terveydenhoitajalla käyntiä tulee välttää, mikäli se ei ole ehdottoman tarpeellista oppilaan sen hetkisen terveydentilan vuoksi, jotta tartuntatautien leviämistä saadaan ehkäistyä.
 
Sairaanhoidolliset toimenpiteet sekä sairauksien toteaminen ja hoito toteutetaan tarvittaessa avoterveydenhuollossa omalla terveysasemalla. Oppilaiden lyhyt- tai pitkäaikaissairauksia hoidetaan omalla terveysasemalla tai muussa hoitoyksikössä.
 
Jatkuvaa, lyhytkestoista tai tilapäistä lääkehoitoa koulupäivän aikana toteutetaan vain sovitusti koulun aikuisten toimesta. Koulupäivänaikaisen lääkehoidon käytännön toteuttamisesta laaditaan yhdessä huoltajien ja koulun lähiaikuisten kesken sekä tarvittaessa yhteistyössä terveydenhuollon kanssa yksilöllinen lääkehoitosopimus.
Terveydenhoitaja on uudella koululla pääsääntöisesti keskiviikkoisin ja perjantaisin ja vanhalla maanantaisin ja torstaisin. Tällöin kouluterveydenhoitajan avovastaanotto klo 11:30-12:00, jonka aikana oppilas voi asioida terveydenhoitajan luona ilman ajanvarausta. 
Yhteistyöterveisin, Kouluterveydenhoitaja Noora Turvala, p. 040 352 9294
Kuraattorin työ on osa oppilashuoltoa ja koulun sosiaalityötä. Työn tarkoituksena on kuulla oppilasta, jäsentää ja lisätä oppilaan omia voimavaroja sekä mm. tukea oppilaiden hyvinvointia ja toimintakykyä esimerkiksi kaverisuhteissa, koulunkäyntiin, tunne-elämään, perhetilanteeseen tai vapaa-aikaan liittyvissä asioissa. Työmuotoina kuraattorilla on yksilötapaamiset, pienryhmätyöskentely ja koko luokan oppitunnit. Lisäksi kuraattori tekee yhteisöllistä oppilashuoltotyötä. Kuraattorin kanssa työskentely on vapaaehtoista ja luottamuksellista. Kuraattori kirjaa yksilötapaamiset sosiaalihuollon asiakastietojärjestelmään.
Kuraattoriin voi oppilas tai huoltaja ottaa yhteyttä suoraan tai yhteydenotto voi tapahtua esimerkiksi opettajan tai terveydenhoitajan kautta. Kuraattori on vanhalla koululla keskiviikkoisin ja uudella koululla tiistaisin ja perjantaisin.
Leppäveden koulujen kuraattori on Anna-Stiina Häkkinen p. 040 6378776. 
Opiskeluhuollon psykologin työ on osa oppilashuoltoa ja sen tavoitteena on oppilaan koulunkäynnin ja hyvinvoinnin edistäminen yhdessä oppilaan verkoston kanssa. Psykologiin voi ottaa yhteyttä, jos on huolta oppilaan mielialaan, jaksamiseen tai käyttäytymiseen liittyen. 
Psykologi arvioi myös oppimisvaikeuksia ja suunnittelee tukitoimia yhteistyössä oppilaan, 
huoltajan ja opettajien kanssa. Työmuotoina oppilaan tukikäynnit, työskentely lapsen 
verkoston kanssa ja erilaiset arvioinnit ja kartoitukset. Psykologin kanssa työskentely on vapaaehtoista ja luottamuksellista.  
Leppäveden koulussa psykologina jatkaa Milja Halmesaari p. 040 144 7668.

Opiskeluhuollossa on otettu käyttöön kiireettömän viestinnän palvelu. Opiskeluhuoltoon ei saa enää yhteyttä Wilman välityksellä. Opiskeluhuollon kiireettömän asioinnin kautta vanhempi pystyy hoitamaan alle 18-vuotiaan lapsen asioita puolesta-asiointina. Kiireettömän asioinnin yhteydenottopyynnöt pyritään ottamaan käsittelyyn 5 arkipäivän kuluessa.
Palveluun pääsee lataamalla puhelimeen maksuttoman OmaHyvaks-sovelluksen tai verkkoselaimen kautta osoitteessa https://www.hyvaks.fi/asioi-verkossa. Kirjautuminen tapahtuu sähköisen tunnistautumisen (mobiilivarmenne tai verkkopankkitunnukset) avulla. Puolesta asiointia varten tunnistaudu ja lisää puolesta asioitava henkilö Profiili-sivulta, tai valitse hänen tietonsa ennen keskustelun aloitusta. Lisäksi, jotta saat tiedon sovelluksen kautta tulleista ilmoituksista, käy aktivoimassa lupa palveluviesteihin kohdasta ”Suostumukset”.
 
OPPILASHUOLTORYHMÄ  
Yhteisöllinen oppilashuolto  
Leppäveden koulu tekee monialaista yhteistyötä lasten hyvinvoinnin edistämiseksi ja 
yhteisöllisten toimintatapojen kehittämiseksi. Yhteistyötahoja ovat oppilaiden ja huoltajien 
lisäksi mm. Laukaan kunnan vapaa-aikatoimi, nuorisotyö, sosiaalitoimi, terveydenhoito, Hype 
(Hyvinvointi- ja perhekeskus), Laukaan seurakunta sekä muut lasten ja nuorten hyvinvointia 
edistävät viranomaiset ja toimijat.  
Koulukohtainen oppilashuoltoryhmä kokoontuu Leppäveden koulussa vähintään kaksi kertaa 
lukukaudessa ja vastaa koulun yhteisöllisestä oppilashuollosta ja hyvinvoinnista. Tämä ryhmä 
koostuu rehtorin ja apulaisrehtorin lisäksi erityisopettajista, koulunkäynninohjaajasta, 
kouluterveydenhoitajasta, kuraattorista, psykologista, ruokapalvelun edustajasta, sosiaalitoimen edustajasta, vanhempaintoimikunnan sekä oppilaiden edustajasta. Ryhmässä seurataan, arvioidaan ja kehitetään kouluyhteisön ja oppilasryhmien hyvinvointia. Lisäksi huolehditaan kouluympäristön terveellisyydestä, turvallisuudesta ja esteettömyydestä.  

Yksilökohtainen oppilashuolto  
Yksilökohtaista opiskeluhuoltoa ovat kouluterveydenhoitaja-, psykologi- ja 
kuraattoripalvelut sekä monialainen yksilökohtainen oppilashuolto. Yksilökohtaisen oppilashuollon tavoitteena on seurata ja edistää oppilaan kokonaisvaltaista kehitystä, terveyttä, hyvinvointia ja oppimista. Oppilaan osallisuus, omat toivomukset ja mielipiteet otetaan huomioon häntä koskevissa toimenpiteissä ja ratkaisuissa hänen ikänsä, kehitystasonsa ja muiden henkilökohtaisten edellytystensä mukaisesti.  

Yksittäistä oppilasta koskevan asian käsittely monialaisessa asiantuntijaryhmässä
 Koulun henkilöstöllä on jatkuva velvollisuus havainnoida oppilaiden koulunkäyntiä ja kehitystä. Jos huoli oppilaasta herää, perustetaan yhteistyössä oppilaan ja huoltajan kanssa asiantuntijaryhmä käsittelemään oppilaan asiaa. Henkilö, jolle asian selvittäminen työtehtävien perusteella kuuluu, kutsuu asiantuntijaryhmän koolle yhteistyössä oppilaan ja huoltajan kanssa. Asiantuntijat kootaan tapauskohtaisesti. Oppilasta kuullaan ryhmän kokoonpanoa mietittäessä. Asiantuntijaryhmään voi osallistua esimerkiksi koulunkäynninohjaaja, kuraattori, terveydenhoitaja, psykologi, rehtori, erityisopettaja tai muu tilanteessa keskeinen asiantuntija. Oppilaan suostumuksella asiantuntijaryhmään voi osallistua myös koulun ulkopuolinen henkilö. Asian käsittely kirjataan oppilashuoltokertomukseen, joka säilytetään Wilmassa. Oppilashuoltorekisteriin tallennetut tiedot ovat salassa pidettäviä. Hyvinvointialueen työntekijät kirjaavat omaan asiakastietojärjestelmäänsä. 


LIIKENNETURVALLISUUDESTA KOULUMATKOILLA

Koulu edellyttää vanhempien kanssa yhteisesti tehdyn päätöksen mukaisesti, että jokaisella kouluun pyöräilevällä on kypärä päässä. Lisäksi hämärässä ja pimeällä tulee pyörissä olla valot ja jokaisella tienkäyttäjällä heijastin. Huomioikaa, pyörässä tulee olla myös toimiva takavalo. Uuden lain myötä sähköpotkulaudoilla kulkeminen on kielletty alle 15- vuotiailta.

Ensimmäisen luokan oppilaat voivat tulla polkupyörällä kouluun, jos huoltaja arvioi lapsen taidot, sekä koulumatkan olevan riittävän turvallinen polkupyörällä kulkemiseen.

Kannattaa muistuttaa lapsia tien turvallisesta ylityksestä: pyöräilijöiden on hyvä taluttaa polkupyörä suojatien yli, jolloin autoilija varmasti havaitsee kulkijan.





OPPILAIDEN OMAT LOMAT JA POISSAOLOT LUKUVUODEN AIKANA

Koulun opetussuunnitelman mukainen opetus ja oppiminen rakentuvat läsnäoloon, johdonmukaiseen työskentelyyn ja jatkuvuuteen. Tämän vuoksi koulumme ei suosi useita lomamatkoja saman oppilaan kohdalla lukuvuoden aikana. Toivomme, että perheet suunnittelevat matkansa ensisijaisesti koulujen loma-ajoille.

Mikäli oppilas on poissa koulusta esimerkiksi perheen loman vuoksi, opettaja merkitsee oppimistehtävät ja läksyt päivittäin Wilmaan tai Peda.netiin. Opettaja ei anna tehtäviä etukäteen, vaan huoltajan on seurattava läksymerkintöjä säännöllisesti.  Osa tehtävistä voidaan antaa myös lomamatkan jälkeen. Poissaolon ajalle osuvat kokeet tehdään välittömästi lomamatkan jälkeen tai ennen matkaa.

Poissaolojen aikana oppiminen on huoltajien vastuulla. On hyvä tiedostaa, että koulussa tapahtuu paljon muutakin oppimista, kuin vain tehtävien tekeminen. Näitä oppimistavoitteita saattaa olla vaikea saavuttaa muualla kuin koulussa.

Oppilas suorittaa annetut tehtävät itsenäisesti tai huoltajan tuella poissaolon aikana, jotta opinnoissa pysytään mukana. Myös tehtävien tarkistaminen on vanhempien vastuulla.  

Vapautusta koulutyöstä haetaan 1–5 päivää luokanopettajalta ja yli 5 päivän poissaoloja rehtorilta. Hakulomake löytyy Wilmassa. 

Muista hakea vapautusta vähintään viikkoa ennen poissaoloa. Opettaja ja rehtori seuraavat oppilaan kokonaispoissaoloa ja hakemus voidaan myös evätä, jos oppiminen saattaa mahdollisen poissaolon takia vaarantua.

Kaikkien poissaolojen suhteen noudatamme Laukaan yhteistä Länsäolon tukemisen ja poissaoloihin puuttumisen mallia.


 

LIIKUNTA

Oppilaille tiedotetaan liikuntatuntien sisällöistä etukäteen. Liikuntatunneille tulee varustautua oikein. Opettaja lähettää Wilmassa ohjeet oikeaan liikuntavarustukseen sekä sisä- että ulkoliikunnassa. Vanhalta koululta oppilaat siirtyvät turvallisesti liikennesääntöjä noudattaen liikuntapaikoille. Vanhan koulun oppilaat allekirjoittavat sopimuksen, jossa listataan turvallisen siirtymisen periaatteet.





OPPILASKUNTATOIMINTA

Oppilaskuntatoimintaa on molemmilla kouluilla. Toiminnan tavoitteena on lisätä oppilaiden osallisuutta koulussa ja koulutyössä.  Lisäksi halutaan korostaa koulun me-henkeä ja vahvistaa yhteisöllisyyttä. Oppilaskuntatoiminnan myötä oppilaiden mielipiteet ja ehdotukset tulevat paremmin kuulluiksi. He pääsevät itse ideoimaan, suunnittelemaan ja vaikuttamaan koulun toimintaan ottamalla samalla vastuuta toteutuksesta ja toiminnasta. Oppilaskunta eli koulumme kaikki oppilaat valitsevat keskuudestaan hallituksen, jonka tehtävänä on johtaa ja koordinoida oppilaskunnan toimintaa. Hallituksen puheenjohtaja osallistuu yhteisöllisen oppilashuoltoryhmän kokouksiin. Leppäveden vanhalla koululla oppilaskunnan toimintaa ohjaavat Sari Huhtala ja Aleksi Korpela ja uudella koululla Mari Yliniemi ja Anne Tikkinen.

KOULUKUMMITOIMINTA

Koulun aloittavat ekaluokkalaiset saavat kolmasluokkalaisen koulukummin. Säännöllisellä kummitoiminnalla pyritään helpottamaan koulun alkua uudessa ympäristössä. Koulussa järjestetään erillisiä kummitunteja, joiden avulla oppilaat tutustuvat toisiinsa. 



VANHEMPAINTOIMIKUNTA

Leppäveden vanhempaintoimikunnan tavoitteena on jalkautua koulun arkeen ja yhteistyössä opettajien ja koulun henkilökunnan kanssa madaltaa kaikkien vanhempien kynnystä olla mukana lapsensa koulunkäynnissä. Vanhempaintoimikunta perustuu vapaaehtoisuuteen, hyväntahtoisuuteen ja avoimeen vuorovaikutukseen. Vanhempaintoimikunnan yksi tärkeimmistä tehtävistä on olla vertaistukena vanhemmuuteen, luoda yhteisöllisyyttä oman kylän lasten kasvattamiseen.
Vanhempaintoimikunta viestittelee keskenään pääasiassa WhatsApp- viestiryhmässä ja tiedottaa tapahtumista luokkien viestiryhmissä sekä Leppäveden koulun kotisivuilla ja tarvittaessa Wilmassa.
Mikäli haluat olla mukana vaikuttamassa asioihin, kehittämässä kodin ja koulun välistä yhteistyötä tai jakaa ajatuksia muiden vanhempien kanssa, liity mukaan vanhempaintoimikunnan WhatsApp-ryhmään! Voit osallistua tapaamisiin ja toimintaan omien aikataulujen sekä kiinnostuksen mukaan. Jätä puhelinnumerosi ja kerro sinua kiinnostavasta tavasta olla mukana tämän lomakkeen kautta: https://forms.gle/ALzcnmmVGUrDXzVg6
Liitämme sinut mukaan wa-ryhmään. Tervetuloa mukaan!
Lisätietoja toiminnasta:
Anu Pasanen, p. 040 587 3284
HARRASTAMISEN LAUKAAN MALLI

Laukaan kunta toteuttaa Harrastamisen Suomen mallia, joka tukee lasten ja nuorten hyvinvointia mahdollistamalla peruskouluikäisille mieluisaa ja maksutonta sekä helposti saavutettavaa matalan kynnyksen harrastustoimintaa. Toiminnalla halutaan tavoittaa erityisesti ne lapset ja nuoret, joilla ei harrastusta vielä ole. Harrastusvalikoima suunnitellaan lasten ja nuorten toiveita kuunnellen. Laukaassa mallia toteutetaan nimellä Harrastamisen Laukaan malli ja sitä rahoitetaan Opetus- ja kulttuuriministeriön myöntämällä valtionavustuksella. 
Uusista harrastusmahdollisuuksista ilmoitetaan huoltajille Wilman kautta, sekä oppilaille kuuluttamalla ja Info TV:ssä. Suurin osa harrastuksista tullaan järjestämään Hirviareenan tiloissa ja osa harrastusajoista on sellaisia, joihin taksioppilaatkin voivat osallistua.

SISÄTOSSUT KÄYTTÖÖN

Molemmilla kouluilla toteutamme ns. kengätöntä koulua, jolloin sisätiloissa ei liikuta ulkokengillä. Toivomme, että jokaisella oppilaalla olisi käytössään koulussa erilliset sisäkengät/tossut. Esimerkiksi ruokalassa lasin rikkoontuessa tossut suojaavat lasten jalkoja. Myös mahdollisissa poistumistilanteissa omia kenkiä ei välttämättä ehdi hakea.

UIMAOPETUS

Koulussamme tänä lukuvuonna uimaopetusta annetaan 1.- 2. luokille, sekä uuden koulun erityisluokille. Tiedotamme opetuksesta, kun se on ajankohtaista.  

 
KOULURUOKAILUSTA

[bookmark: _Hlk175575483]Laukaan kunnan ruokapalvelujen päiväkotien ja koulujen 5 viikon kiertävät ruokalistat lukukaudelle 2026–2027 ovat nähtävissä Laukaan kunnan nettisivuilla  https://www.laukaa.fi/asukkaat/kunta-ja-paatoksenteko/organisaatio/ruokapalvelut/. 
Ruokalista-linkin alta listoja on mahdollista tarkastella nyt myös aineosaluetteloiden, allergeenien sekä ravintosisältöjen osalta. Ruokalistat edellä mainituin tarkennetuin tiedoin näkyy kahden viikon aikajaksoissa. 

Kun terveydelliset syyt edellyttävät erityisruokavalion noudattamista tulee sen perustua lääkärin tai terveydenhoitajan toteaman sairauden hoitoon. Lääkärin todistus on toimitettava 	mahdollisimman pian erityisruokavalion toteuttamiseksi. Lääkärintodistusta ei edellytetä laktoosittoman tai kasvisruokavalion saamiseksi. Tänä lukuvuonna kasvisruokamahdollisuus tarjotaan jokaisen aterian yhteydessä.

Vegaaniruokavaliossa Huoltaja täyttää ’ilmoitus erityisruokavaliosta’ -lomakkeen ja toimittaa sen koulun terveydenhoitajalle. Huoltajan vastuulla on ilmoittaa myös ruokavaliossa tapahtuvat muutokset ruokapalveluun ja tiedoksi opettajalle. 
Mikäli erityisruokavalioon tulee lisäyksiä, tulee niistä toimittaa lääkärin tai ravitsemusterapeutin lausunto. Samalla on hyvä päivittää aikaisemmin tehty ilmoitus erityisruokavaliosta ajan tasalle. Mikäli erityisruokavalioon tulee huojennuksia, huoltajan ilmoitus asiasta riittää. Ilmoitus on hyvä antaa sähköpostilla tai muutoin kirjallisesti osoitteeseen ruokapalvelukeskus@laukaa.fi ja tämän lisäksi tiedoksi myös opettajalle.  
Huoltaja täyttää lomakkeen myös lapsen tarvitsemasta uskonnollisiin / eettisiin syihin perustuvasta ruokavaliosta.
Jos lapsesi on moniallerginen ja pois koulusta, ilmoita siitä mahdollisimman pian keittiölle puhelimella 7.00-15.00 tai tekstiviestillä (24/7).  p. 050-3153426

SUUNNITELMA OPPILAIDEN SUOJAAMISEKSI KIUSAAMISELTA; VÄKIVALLALTA JA HÄIRINNÄLTÄ
Laukaan esi- ja perusopetuksen suunnitelma oppilas- ja opiskelijahuoltolain (13§) mukaisesti on luettavissa yllä olevasta linkistä. 
 
PUHELIMET JA MUU OMAISUUS

Koulussamme ei käytetä puhelimia päivän aikana eivätkä ne saa häiritä opetusta. Jos puhelin on mukana, sitä säilytetään repussa koko koulupäivän ajan. Koulu ei vastaa mahdollisista rikkoontumisista tai katoamisista. Puhelimen saa ottaa esille koulupäivän päätyttyä koulualueen ulkopuolella. Oppilas voi tarvittaessa pyytää luvan, jos pitää ottaa yhteys huoltajaan koulupäivän aikana tai sen päättyessä.

On myös syytä muistuttaa, kuinka koulun omaisuutta/ esim. oppikirjoja tulee käsitellä. Suurin osa kirjoista on tarkoitettu kiertoon useammaksi vuodeksi ja olemme joutuneet välillä tilanteeseen, että oppilas joutuu korvaamaan huolimattomuudellaan rikkomansa tai kadottamansa kirjan. Asiasta kannattaa jutella kotona ja seurata, miltä kirjat näyttävät.

Oppilaitten vaatteet ja kengät on syytä nimikoida. Koululle kertyy ”ei kenenkään tavaraa” ja lisäksi saman näköiset kengät vaihtuvat usein.  

